Source: https://tampere.cloudnc.fi/fi-FI/Toimielimet/Tampereen_kaupunkiseudun_joukkoliikennelautakunta/Kokous_27112019/Toivion_omakotiyhdistyksen_aloite_Toivio(116450)
Timestamp: 2020-08-07 15:28:14+00:00
Document Index: 10306629

Matched Legal Cases: ['§ 84', '§ 78', '§ 79', '§ 80', '§ 81', '§ 82', '§ 83', '§ 85', '§ 86']

Toivion omakotiyhdistyksen aloite Toivion bussiliikenteen ongelmakohtien kehittämisestä | Tampere esityslistat ja pöytäkirjat
Toivion omakotiyhdistyksen aloite Toivion bussiliikenteen ongelmakohtien kehittämisestä
Tampereen kaupunkiseudun joukkoliikennelautakunta, kokous 27.11.2019
§ 84 Toivion omakotiyhdistyksen aloite Toivion bussiliikenteen ongelmakohtien kehittämisestä
TRE:7182/08.00.01/2019
Suunnittelija Leena Huhtala, puh. 044 430 9088, etunimi.k.sukunimi@tampere.fi
Toivion Omakotiyhdistys on lähettänyt Tampereen seudun joukkoliikenteelle sekä Pirkkalan kunnalle aloitteen Toivion bussiliikenteen ongelmakohtien kehittämisestä.
Omakotiyhdistyksen pikatavoitteena oli saada Toivioon lisää linjatunnuksella 14T liikennöiviä vuoroja. Linja 14T on aikataulutettu ja rakennettu Pereeltä Toivion kouluun kulkevien lasten koulunkäyntiin. Linjan 14T vuorot, jotka kiertävät Toivion kautta, ovat selvästi hitaampi kuin normaali linjan 14 reittiä ajavat vuorot. Linjan 14 muiden käyttäjien vuoksi ei ole perusteltua lisätä T-variaatioreitin kautta ajettavia vuoroja.
Vetoomuksessa on esitetty useita toiveita joukkoliikennepalvelun kehittämiseksi. Tampereen seudun joukkoliikenne on vastannut toiveeseen muun muassa ottamalla huomioon yhteydet junavuoroihin. Suunnittelussa seurataan myös koulupolun muutoksia Toivion alueelta. Tällä hetkellä ei ole suunitteilla muuttaa nykyisen linjaston reittiä tai palvelutasoa.
Linjan 11 päätepysäkin siirtäminen Toivion alueelle ei ole mahdollinen. Linja toimii ruuhka-aikoina yhteytenä Partolasta Härmälänrannan kautta Tampereen keskustaan ja vuoro palaa takaisin linjana 27 Sarankulman työpaikkakeskittymän sekä Nuutisarankadun kautta päätepysäkilleen Partolaan. Päätepysäkin siirto Toivioon tarkoittaisi, että Nuutisarankatu jäisi kokonaan ilman bussiliikennettä.
Aloitteessa toivotusta pysäkkikatoksista ja niiden sijoittumisesta vastaa Pirkkalan kunta.
Toivion omakotiyhdistyksen aloitteeseen Toivion bussiliikenteen ongelmakohtien kehittämisestä annetaan perusteluosassa oleva vastaus.
Pirkkalan kunta, Yhdyskuntatekniikan päällikkö Antti Reinikka, Toivion omakotiyhdistys ry
Liite Jolila 27.11.2019 Aloite Toivion bussiliikenteen kehittämisestä.pdf (pdf, 1178 kt)
Kuuntele Liite Jolila 27.11.2019 Aloite Toivion bussiliikenteen kehittämisestä.pdf
§ 78 Läsnäolo- ja puheoikeus
§ 79 Joukkoliikenteen maksujärjestelmäuudistuksen suuntaviivat
§ 80 Joukkoliikenteen tarjouskilpailu 4/2019 - Linja 115 tarjouskilpailun käynnistäminen
§ 81 Joukkoliikenteen palvelutaso talvikaudella 2019-2020 - reittimuutokset 6.1.2020 alkaen
§ 82 Joukkoliikenteen palvelutaso kesäkaudella 2020
§ 83 Joukkoliikenteen lippu-, maksu- ja informaatiojärjestelmäpalveluiden käyttäminen Valkeakosken kaupungin alueella
§ 85 Viranhaltijoiden päätösten otto-oikeus
§ 86 Ajankohtaiset asiat